# Estació de la Tor de Querol

Mapa sinòptic línia R3 :
Línia de Cerdanya ("Tren Groc") :
La Tor de Querol o la Tor de Querol - Enveig (oficialment en francès Latour-de-Carol–Enveitg) és una estació de ferrocarril situada a la comuna nord-catalana d'Enveig, a l'Alta Cerdanya, propera al poble de la Tor de Querol. A l'estació hi paren trens de SNCF (companyia pública francesa) i trens de l'R3 de Rodalies de Catalunya (operat per l'empresa pública espanyola Renfe Operadora).
Està situada majoritàriament al sud-oest del terme d'Enveig, però l'extrem nord-oest de l'estació entra dins del terme de la Tor de Querol, a l'extrem de llevant d'aquest terme. És a prop a ponent del poble d'Enveig, dins del qual terme es troba l'edifici principal de l'estació.
Té la peculiaritat de tenir vies de tres amples, dos modes de presa de corrent i tres tipus de tensió diferents:
* Ample estàndard (1,435m) a la línia «Portet-Saint-Simon – Puigcerdà» en direcció a Tolosa de Llenguadoc, amb catenària i electrificat a 1.500 volts en corrent continu.
* Ample mètric o via estreta a la línia del Tren Groc, o línia de Cerdanya), en direcció a Vilafranca de Conflent, amb tercer rail i electrificat a 850 volts en corrent continu.
* Ample ibèric (1,668m) a la línia Ripoll-Puigcerdà, amb catenària i electrificat a 3.000 volts en corrent continu.
L'any 2016 va registrar l'entrada de 6.000 passatgers de la línia R3. El nombre de passatgers de la SNCF va ser de 44.196.

## Serveis ferroviaris

| Procedència/Destinació | < | Línia | > | Procedència/Destinació |
| Rodalia de Barcelona |||||
| terminal | terminal | | Puigcerdà | L'Hospitalet de Llobregat |
| TER d'Occitània |||||
| terminal | terminal | Tren groc | Bena-Feners | Vilafranca de Conflent - Vernet - Fullà |
| Tolosa-Matabuòu | Portè-Pimorent | | terminal | terminal |
| Tren de nit |||||
| París-Austerlitz | Portè-Pimorent | Intercité | terminal | terminal |

## Galeria d'imatges

* Vista de l'estació des de Guils de Cerdanya
* L'edifici de viatgers
* Visió lateral de l'estació cap a Puigcerdà i el Puigmal
* L'estació el 2004 amb visió cap el Pimorent
* Unitats Z 27500 a l'estació el 2011
* Andana del tren groc a l'estació
* Interciti direcció París, R3 direcció Barcelona i TER procedent de Tolosa

## Vegeu també

* Llista d'estacions del TER a la Catalunya Nord
* Transpirinenc
* Xarxa ferroviària de la Catalunya Nord

## Referències

* ↑ L'Estació de la Tor de Querol - Enveig en els ortofotomapes de l'IGN
* ↑ «Anuari estadístic DPTOP 2016. Transport per ferrocarril». Departament de Territori i Sostenibilitat. Arxivat de l'original el 2018-05-04. [Consulta: 9 setembre 2018].
* ↑ «SNCF Open Data - https://ressources.data.sncf.com/explore/dataset/frequentation-gares/table/?sort=nom_gare».

## Bibliografia

* Becat, Joan. «55 - Enveig». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Enveig». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Enllaços externs

* Descripció i fotografies